Ellispark-stadion - Wikipedia

# Ellispark-stadion

### vanuit Wikipedia, die vrye ensiklopedie.

Ellispark-stadion is 'n stadion in die stad Johannesburg in die Provinsie van Gauteng, Suid-Afrika. Die Rugby Wêreldbeker eindstryd van 1995, waar die Springbokke geseëvier het, het daar plaasgevind. Die groot stadium was die land se mees modernste toe dit in 1982 opgegradeer is om vir bykans 60 000 toeskouers voorsiening te maak. Vandag word beide sokker en rugbywedstryde daar gespeel en word dit ook gebruik vir ander groot geleenthede, soos onder andere opelug konserte. Die enigste tyd wat daar nie Rugby gespeel is op die stadium nie, was tydens die 1980 en 1981 seisoene toe die stadium opgegradeer is. 'n Stormloop deur toeskouers in 2001 by 'n sokkerwedstryd het gelei tot die dood van 42 mense en dit bly tot vandag toe (2006)die grootste tragedie van sy aard wat nog ooit in Suid-Afrika voorgekom het.

Die stadion is vernoem na Mr JD Ellis wat die grond vir die bou van die stadion beskikbaar gestel het.

Liga-, provinsiale- en internasionale wedstryde is al op die stadium gespeel en bekende sokkerspanne soos Manchester United en Arsenal het al hier gespeel. Ellispark-stadion is die middelpunt van 'n sportsentrum in die suid-ooste van Johannesburg waar dit begrens word deur die Johannesburg Stadium (atletiek), die Standard Bank Stadion (tennis) en 'n Olimpiese-standaard swembad.

Ellispark-stadion is die tuisveld van die volgende spanne:

- Orlando Pirates (Premier Sokkerliga)
- Cats (Super 14 Rugbykompetisie in die Suidelike Halfrond)
- Goue Leeus (Curriebeker plaaslike Rugbykompetisie)

Krieketwedstryde het ook al in die stadion plaasgevind in die verlede. Ses toetswedstryde het tussen 1948 en 1954 daar plaasgevind maar dit is nie weer vir eersterangse krieket gebruik sedert die opening van die Wanderers Stadion in 1956 en word tans slegs vir rugby en sokker gebruik.

In 1889 is die Transvaalse Rugby Voetbalunie gestig (nou bekend as die Goue Leeus). Hul eerste wedstryde is by die Wanderers klub gespeel wie se gronde toe nog by geleë was waar die Johannesburg Park stasie vandag is.

## [wysig] Geskiedenis

Geskille tussen die verskillende Rugbyklubs destyds en ook die Wanderer's se eis dat die veld vir krieket gebruik moet word het die TRVU genoop om na 'n alternatief te kyk.

'n Gebied wat voorheen gebruik is vir die stort van Rommel is in 1927 in Doornfontein geīdentifiseer as die moontlike alternatief. Die TRVU het met die Johannesburgse stadsraad se Mnr. JD Ellis (na wie die stadium vernoem is) onderhandel om die 13 akker en is die gronde toe beskikbaar gestel. Die finale huur-ooreenkoms is op die 10de Oktober 1927 onderteken. 'n Kwotasie vir £600 is aanvaar vir die lê van die gras vir die stadion en met 'n £5 000 lening van die stadsraad af, het die bou van die stadion 'n aanvang geneem. Die stadion is in agt maande voltooi en die eerste toets teen die All Blacks is in Junie van 1928 daar gespeel. Skares van tussen 38 000 en 'n rekordskare van 100 000 tydens die toets teen die Britse Leeus in 1955 het al wedstryde daar bygewoon.

Krieketwedstyde is ook daar gespeel na 'n ooreenkoms tussen die TRVU en die Transvaalse krieketunie bereik is. Tussen 1947 toe die krieketblad gelê is tot en met 1956 is verskeie internasionale wedstryde daar gespeel tot en met die finale wedstryde van die 1953/1954 reeks teen Nieu-Seeland. Krieket is toe geskuif na die huidige Wanderers stadion.

Ontsluit van "http://af.wikipedia.org../../../e/l/l/Ellispark-stadion.html"

Kategorieë: Argitektuur | Johannesburg | Rugby | Sokker

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Español
- Français
- 日本語
- Nederlands
- Português
- ไทย